सानिया और श्वेदोवा की जोड़ी दूसरे दौर में  
सानिया और उनकी कजाकिस्तान की जोड़ीदार यारोस्लावा ने शानदार जीत दर्ज कर डब्ल्यूटीए हार्ड कोर्ट टूर्नामेंट के दूसरे दौर में पहुंच गई है।
भारत की टेनिस स्टार खिलाड़ी सानिया मिर्जा और उनकी कजाकिस्तान की जोड़ीदार यारोस्लावा श्वेदोवा ने शानदार जीत दर्ज कर डब्ल्यूटीए हार्ड कोर्ट टूर्नामेंट के दूसरे दौर में पहुंच गई है।   सानिया और श्वेदोवा की शीर्ष वरीयता प्राप्त जोड़ी ने मंगलवार को खेले गए महिलाओं की युगल स्पर्धा के पहले दौर के मुकाबले में मेजबान बी.कोपरा और ए.मोहम्मद की गैरवरीय जोड़ी को 6-1, 6-2 से शिकस्त दी।  उल्लेखनीय है कि 220, 000 डॉलर इनामी राशि वाले इस टूर्नामेंट में सानिया को एकल स्पर्धा के पहले दौर में कनाडा की गैर वरीय खिलाड़ी स्टेफनी डुबोइस ने सोमवार को लगातार सेटों में 7-5, 6-4 से हरा दिया था।